Ohjelman ovat kustantaneet Joyce Meyerin ystävät ja tukijat.
Jotkut teistä elävät vaikeimpia aikoja elämässään juuri nyt.
Askel eteenpäin, ja tiedossa on ylennys, läpimurto elämässäsi.
ILOA ARKEEN ― JOYCE MEYER Sydäntesti 1/2
Tänään puhun sydämen koetuksista.
Jos epäilet vikaa sydämessäsi, käyt varmasti teettämässä kokeita.
Myös Jumala tekee kokeita sydämellämme.
Tapahtuuko sinulle koskaan ärsyttäviä tai outoja asioita, -
jotka saavat sinut ajattelemaan: "Mitä tämä oikein on?" "Miksi minä?"
Kyseessä on testi.
Jos opit läpäisemään nuo kokeet, matka Jumalan kanssa nopeutuu.
Hyvä uutinen on, että jos et läpäise koetta, Jumalan koulussa ei reputeta.
Saat vain uusia kokeen uudestaan ja uudestaan, kunnes läpäiset sen.
Jos ymmärrät opetukseni ytimen, lupaan, että saat uuden rauhan, -
jonka avulla pääset etenemään uskomattoman nopeasti.
Emme voi taistella Jumalaa vastaan.
Kun Hän päättää koetella, voimme vain keskittyä testin läpäisemiseen.
Ps. 7:10: "Loppukoon jumalattomain pahuus, ja vahvista vanhurskaita."
(heitä, jotka ovat sopusoinnussa Herran kanssa)
"Sillä sinä, joka tutkit sydämet ja munaskuut, -
olet vanhurskas Jumala."
Jumala siis koettelee ja testaa, muttei kuitenkaan yllytä meitä.
Ymmärräthän eron: Jumala ei houkuttele ketään kiusaukseen.
Paholainen asettaa kiusaukseen, mutta Jumala aivan oikein tutkii meitä.
Miten sitten asioita tutkitaan? Asettamalla ne paineen alle -
testataan tiedot ja taidot käytännössä.
Teillä kaikilla on varmaankin huonekaluja kodissanne.
Löytyy tuoleja, sänkyjä, keittiökalusteita ja sohvia.
Olen varma, ettette tuoneet yhtään noista kalusteista kotiinne -
istumatta niillä ensin.
Mitä teitte? Testasitte ne ensin.
Jos menet kauppaan ja joku huudahtaa: -
"Tämä tuoli on liikkeen mukavin", kiirehdit kokeilemaan sitä.
Se on tietysti fiksusti tehty. Kokeilet, mistä se on tehty.
Lapsi käy koulua ja oppii monenlaisia asioita.
Sitten tulee kokeiden aika.
Jos lapsi läpäisee kokeet, -
hän saa todistuksen ja siirtyy seuraavalle luokalle.
Jos hän ei läpäise kokeita, hänen on käytävä luokka uudestaan.
Sama juttu meidän ja Jumalan välillä.
Hän koettelee meitä, kunnes opimme tekemään yhteistyötä ja sanomaan: -
"Tämä on testi, ja aion läpäistä sen."
Sanokaa ääneen: "Tämä on testi."
"Aion läpäistä sen."
Eräs matkaseurueemme mies kyseli minulta Davesta: -
"Onko hän aina ollut noin vakaa, aito ja oikeudenmukainen?"
Vastasin, että kyllä, hän on aina ollut sellainen.
Osa tulee hänen luonteestaan, mutta osa vahvasta suhteesta Jumalaan.
Osa tulee hänen ajattelutavastaan. Hän muuttaa asiat, jotka voi, -
loput hän jättää Jumalalle eikä anna asian vaivata itseään.
Tämä nuori mies kertoi, mitä hänelle oli tapahtunut edellisellä viikolla.
Hänellä on samanlainen luonne kuin minulla, spontaani ja määrätietoinen.
Hän haluaa tehdä asiat nyt heti ja oikein.
Hän kertoi käyneensä ostamassa kalenterin, -
josta näkisimme koko aikataulumme kuukauden ajalta kerrallaan -
ja saada kuukausittaisen näkymän sivua kääntämällä, kuten olen tottunut.
Haluan kalenterin, josta näen kerralla, että tarvitsen paljon apua.
Muistakaa siis: vahva, spontaani mies, joka haluaa tehdä kaiken oikein.
Hän alkaa täyttää kalenteria. Olemme kiireisiä, joten siinä on paljon työtä.
Hän täyttää sen aina syyskuuhun asti. Enää kolme kuukautta jäljellä.
Hän kääntää sivua, ja loka-, marras-, ja joulukuu puuttuvat kokonaan.
Painatuksessa oli tapahtunut virhe: kalenteri jatkui helmikuusta eteenpäin.
Sitä ei ollut laatutarkastettu, vaan myyty suoraan liikkeeseen, -
josta hän osti sen ja vei kotiin. Hänkään ei tarkastanut sitä.
Ehkä hän jatkossa tarkistaa, ovatko kaikki kuukaudet tallella.
Oli iso työ täyttää nuo 10 kuukautta. Nyt kaikki oli aloitettava alusta.
Tilanne saattoi mennä näin: "Voitko uskoa, että he myivät kalenterin, -
ja osa kuukausista puuttui! Uskomatonta!"
Luulen, että hän on sanonut vaimolleen: "Miksi näin piti käydä?"
Vaimo vastasi, että niin vain kävi. "Käy hakemassa uusi."
Hänen vaimonsa on kuin Dave, mies taas enemmän kuin minä.
Emme suhtaudun asioihin noin. Haluamme tietää, mikä meni vikaan.
He taas sanovat: "Niin se vain on."
Siksi tällaiset ihmiset löytävät toisensa ja menevät naimisiin.
Saan Daven liikkeelle, ja hän taas loiventaa tulisuuttani.
Tasapainotamme toisiamme.
Sanoin tälle nuorelle miehelle: "Voin kertoa, miksi niin tapahtui.
Se tapahtui juuri reaktiosi takia.
Jumala testasi sinua, jotta näkisit, mitä korjattavaa sinussa vielä on -
ja voisit alkaa rukoilla Jumalalta apua siihen." Ja näin hän teki.
Kun Jumala koettelee meitä, se on aina meille hyväksi.
Jos tekisin nyt matematiikan kokeen, näkisitte heti, mitä tiedän ja mitä en.
Sama juttu äidinkielessä, näkisitte nopeasti kaikki puutteet.
Luulemme tietävämme paljon, -
mutta emme halua, että tietomme testataan.
Raamatun alleviivauksilla tai valtavalla kirjastolla ei ole väliä.
Emme tiedä, mitä oikein tiedämme, ennen kuin sitä testataan.
Tästä aion puhua teille tänään. Jotkut teistä ajattelevat olosuhteitaan.
Mietit: "Tarkoittaako hän, että tilanteeni on koe minua varten?"
Jos jokin on meille epämieluista, pyrimme kaikin keinoin siitä eroon.
Haluan sanoa tämän illan tärkeimmän opetuksen.
Jos et muuta muistaisikaan, toivon, että tämä jää mieleesi.
Tärkeimpiä asioita kristitylle on se, -
kuinka hän toimii vaikeuksien keskellä.
Pistitte minut jo koville tänä aamuna, en tahdo nähdä niin paljon vaivaa.
Se ei ole tärkeää pelkästään meille, -
vaan koko maailmalle, koska se on täynnä epävakautta.
Näemme hallitsemattomia tunteenpurkauksia, -
mutta vakaus vetää puoleensa.
Davessa minua veti puoleensa tämän vakaus.
Se on ollut hienoin hänen antamansa lahja, -
koska kasvoin kodissa, jossa ei ollut turvallisuudentunnetta.
Naimisiin mennessäni en edes tiennyt, mitä rauha on.
En ollut nähnyt esimerkkiä siitä.
Kävimme kirkossa, ja hän puhui uskostaan, -
mutta hän myös toimi mallina rauhasta ja vakaudesta -
sekä johdonmukaisesta vaelluksesta rakkaudessa.
Teinpä mitä vain, Dave pysyi samanlaisena kaikissa tilanteissa.
Mutta minä en osannut olla sellainen, koska olin epäkypsä uskossani.
Olin ns. jojo-uskova, ja tunteeni vaihtelivat tilanteiden mukaan.
Tiedättekö, mistä puhun? Elämänne voisi olla paremmin.
Teidän tulee olla rohkeita ja rukoilla niin kuin Daavid teki: -
"Koettele sydäntäni, Jumala, ja näytä, mitä minussa on."
"Näytä syvällä piilevät vikani."
Emme saa pelätä pyytää Jumalaa näyttämään elämämme solmukohtia.
Piiloutuminen ei ratkaise ongelmaa.
Asiat on otettava esille, jolloin niitä voi muuttaa.
Kukaan ei odota innolla loppukokeita.
Nuoret yliopistolla huokaavat: "Ensi viikolla on lopputentit."
Koululaiset valittavat: "Tällä viikolla on kokeet."
Ylennystä ei kuitenkaan tipu, ennen kuin tasokoe on suoritettu.
Puhun teille, jotka elätte vaikeimpia hetkiänne.
Läpimurto ja ylennys elämässäsi ovat yhden askeleen päässä.
Olet rukoillut Jumalalta uudentasoista menestystä, voimaa, voittoja, -
suosiota, monenlaisia asioita.
Jumala sanoo: "Katsotaan, oletko valmis läpäisemään testit."
Mitä enemmän saavutat pysyvyyttä, -
sitä paremmin Jumala voi luottaa sinun hoitoosi asioita.
Seurakuntaa ei voi uskoa ihmisille, joiden reaktiota Jumala ei tunne.
Takaan, että kukaan teistä ei voi ennustaa ulkoisia olosuhteitaan.
Meillä on usko, -
jotta pysyisimme vakaina kaikissa olosuhteissa.
Usko ei ole hyviä aikoja varten. Se kuuluu vaikeuksien keskelle.
Usko ei kuulu ymmärrykseen, sitä tarvitaan, kun ei ymmärrä.
Minusta meidän tulisi tehdä päätös kasvaa aikuisiksi uskovina -
ja sanoa Jumalalle: "Hyvä on, tahdon tehdä tämän oikein."
Ei eletä uskovina arkaillen ja väistellen ongelmia.
Haluan olla sellainen kuin Jumala tahtoo ja toimia niin kuin Hän tahtoo.
Kaikki haluavat lupausten täyttyvän. Sen kanssa ei ole ongelmaa.
Voisin opettaa Jumalan rakkaudesta, lupauksista ja siunauksista.
Olisitte niin innoissanne, ettette taputukseltanne kuulisi saarnaani.
Näistä asioista puhuttaessa tulee hiljaista, ja se on hyvä, -
koska tästä ei opeteta tarpeeksi. Se pistää miettimään.
Paholainen tietää, mikä teitä häiritsee ja yrittää ärsyttää teitä.
Kuulitteko, mitä sanoin? Hän yrittää saada teidät tolaltanne.
5. Mooseksen kirja, luku 8.
Tämä luku muutti koko elämäni.
Meillä ei ole aikaa käydä koko lukua läpi tänään, -
mutta lukekaa tätä lukua, kunnes se avautuu teille.
Kävin ennen palvelutyöni aloittamista Jumalan kanssa läpi monia asioita, -
jotka eivät olleet miellyttäviä. Asiat eivät menneet niin kuin halusin.
Rukoilin paljon, eikä mitään tapahtunut.
Lannistuin enkä ymmärtänyt, mistä oli kyse.
Jakeessa 5. Moos. 8:2 Jumala sanoo Israelin kansalle: "Ja muista kaikki, -
mitä on tapahtunut sillä tiellä, jota Herra, sinun Jumalasi, -
näinä neljänäkymmenenä vuotena on sinua kuljettanut erämaassa..."
He olivat 40 vuotta erämaassa, vaikka matka oli vain 11 päivän pituinen.
Matka Egyptistä Luvattuun maahan kestää vain 11 päivää, -
mutta heiltä se vei 40 vuotta.
Jotkut meistäkin tekevät matkastaan turhan pitkän, -
koska eivät ymmärrä koettelua. Emme ymmärrä, -
kuinka tärkeää on pysyä uskollisena, vakaana ja lujana.
Emme ymmärrä sanojemme tärkeyttä erämaa-aikana.
Puhumme siitä, mitä sydämessämme on.
Kun aloin opiskella tätä vuosia sitten, Jumala antoi minulle opetussarjan -
nimeltä "Erämaa-ajatustavat".
Se kertoi vääränlaisista asenteista ja ajatusmalleista, joita ihmisillä on.
Tästä olemme tänä viikonloppuna puhuneet.
Väärät asenteet pitävät ihmisen erämaassa kauemmin kuin on tarvis.
Erämaa-aikana meitä testataan, ja testit on läpäistävä, -
jotta pääsee luvattuun maahan.
" [Herra on] ...sinua kuljettanut erämaassa nöyryyttääksensä sinua -
ja koetellaksensa sinua -
ja tietääksensä, mitä sinun sydämessäsi on: -
tahdotko noudattaa hänen käskyjänsä vai etkö."
Emme tarvitse Pyhän Hengen voimaa, kun kaikki menee hyvin.
Mikä koetus se sellainen olisi?
Tarvitsemme Pyhän Hengen voimaa, jotta voisimme olla rauhallisia, -
tehdä sen, mikä on oikein, jatkaa vaellusta rakkaudessa -
ja olla vakaat vaikeuksien keskellä.
Siitä näkee, millaisia olemme ihmisinä.
Eräs testeistä on erämaatesti. Se on aikaa, jolloin mikään ei suju, -
ja koettelemuksia tulee yhden sijasta kokonainen liuta.
Siinä harjaantuu käsittelemään yhden asian kerrallaan.
Se on jo helppoa 35 vuoden kokemuksen jälkeen, -
mutta kun paine kasvaa ja kasaantuu, -
ihmiset painostavat, tulee taloudellisia huolia, vihollinen valehtelee, -
aina vain lisää painetta... Haluaisin lukea teille jotakin.
Katsotaanpa, mistä se löytyy.
Se oli opetukseni viimeinen raamatun- paikka, mutta otan sen nyt esille.
Habakuk, luku 3. Luulen, että jotkut teistä ovat nyt tällaisessa tilanteessa.
Tunnette ehkä tämän jakeen. Luetaan Habakuk 3:17.
"Sillä ei viikunapuu kukoista, eikä viiniköynnöksissä ole rypäleitä; -
öljypuun sato pettää, eivätkä pellot tuota syötävää.
Lampaat ovat kadonneet tarhasta, eikä ole karjaa vajoissa.
Mutta minä riemuitsen Herrassa, iloitsen autuuteni Jumalassa."
Luetaan sama selkokielellä: -
Vaikka menettäisin työni ja ruoan hinta nousisi pilviin, -
vaikka lapsia on niin vaikea pitää kurissa, että olen tulossa hulluksi, -
vaikken saa miestäni nousemaan ylös television edestä, tai miehille: -
vaikken saa vaimoani siivoamaan tai lopettamaan nalkutusta, -
vaikka anopin kanssa ei tule toimeen, naapurin koira kakkii nurmikolleni...
Tiedätte kyllä, mistä puhun. Silti iloitsen Herrassa.
Silti riemuitsen Herrassa!
Siinä ei sanota, että pitäisi tuntua riemukkaalta, mutta iloitsen silti!
On helppoa ylistää, kun Darlene johtaa ylistystä.
Pitäisi olla lähestulkoon kuollut, ellei yhtyisi ylistykseen hänen kanssaan, -
mutta kun olet kotona, kaikki kaatuu päälle ja on tehnyt niin jo pitkään, -
kun olet uskonut Jumalaan jo pitkään, ja taivas pysyy hiljaa, -
kun muut tuntevat Jumalan ja tunnet itsesi kuivahtaneeksi kasviksi, -
silloin tekee mieli läimäyttää jotakuta, eikö niin?
Silti minä riemuitsen!
Minä riemuitsen Herrassa, Jumalassani.
Meidän täytyy lukea jae 19. "Herra, Herra on minun voimani."
Hän on rohkeuteni ja armeijani.
"Hän tekee jalkani nopsiksi kuin peurat -
ja antaa minun käydä kukkuloillani."
Siis kävellä, ei jähmettyä kauhusta, ja käydä korkealle.
Mitä ovat nuo kukkulat? ―Ongelmia, kärsimystä ja vastuuta.
10 % yleisöstä tietää, mistä puhun.
Miksi vaikeimmat ajat ovat myös elämän korkeimpia aikoja?
Koska jos pysyt vakaana niissä tilanteissa, -
jos pystyt riemuitsemaan Herrassa, kulkemaan rakkaudessa -
ja auttamaan vielä muita, etkä sorru säälimään itseäsi, -
lannistu ja vaivu itsesääliin, paholainen ei voi enää sinulle mitään.
Meillä on täällä ja television ääressä monissa eri hengellisissä vaiheissa.
On ihmisiä, jotka menettävät hermonsa uskomattoman nopeasti, -
kun asiat eivät mene täysin heidän mielensä mukaan.
Tiedän tästä kaiken omakohtaisesti.
On eri kasvuvaiheissa olevia ihmisiä, erämaavaiheensa suorittaneita, -
jotka elävät Jumalan lupauksissa, mutta silti vielä tekevät virheitä.
Aina on huonojakin päiviä, mutta yleensä olet tasapainossa.
Niin vakaa kuin mieheni onkin, jopa hän valittaa liikenteessä.
Häntä häiritsee, kun muut eivät aja niin kuin hänen mielestään pitäisi.
Hänen sanoo aina, että naiset tekevät niin, mikä ärsyttää minua.
Hänellä on myös tapana "valmentaa" jokaista urheilujoukkuetta TV:ssä.
Olipa kyseessä koripallo, pesäpallo tai jääkiekko, -
Dave tietää, mitä tulisi tehdä. Hän toimii myös tuomarina kaikissa.
Hänelläkin on heikkoja kohtia, vaikkei ehkä yhtä monta kuin minulla oli.
Minun heikkouteni ovat äänekkäämpiä, Daven hiljaisempia.
Tiedättekö nuo äänekkäät heikkoudet? Minulla on niitä.
Korkea paikat. Jos sinulla on ongelmia, olet korkealla paikalla.
Ehkä olet saanut lisää vastuuta.
Minulla on paljon muutakin vastuuta palvelutyön lisäksi, -
jossa itsessäänkin on paljon tekemistä, kuten varmasti tiedätte.
Äitini ja tätini ovat yli 80-vuotiaita, ja huolehdin heistä.
Huolehdin heidän ostoksistaan, lääkärikäynneistään ja siivouksestaan.
Huolehdin heistä myös silloin, jos he joutuvat sairaalaan.
Äitini on ollut sairaalassa viime joulukuusta, -
ja pääsi nyt vihdoin kotiin, -
joten lisävastuuta on ollut melkein neljä kuukautta.
Minulla on neljä aikuista lasta ja yhdeksän lastenlasta.
Kaikki odottavat ja tarvitsevat jotakin.
Minulla on paljon vastuuta, mutta Raamatun mukaan se on -
korkea paikka. Silloin voin kasvaa ja päättää olla nurkumatta.
Voin sanoa: "Voin tehdä tämän Kristuksen avulla, joka antaa voimaa."
Meidän on aika kasvaa aikuisiksi!
En aio vielä lopettaa tähän. Luetaan Hab. 3:19 vielä uudelleen.
"Herra, Herra on minun voimani. Hän tekee minun jalkani -
nopsiksi niinkuin peurat ja antaa minun käydä kukkuloillani."
Ei jähmettyä, vaan kävellä eteenpäin ja edistyä Hengessä.
Mitä enemmän kärsit, sitä enemmän kasvat, jos vain pysyt vakaana.
"Tunnen kasvukivut, joten kasvan." Aamen?
Jokainen koetus, jonka Jumala meille sallii, vie parempaan, -
jos pidämme oikean asenteen.
Sen tarkoitus on lisätä uskoamme Häneen ja siten jalostaa meitä.
Tärkeintä on se, kuinka käyttäydymme koettelemuksissa.
Se määrittelee, läpäisemmekö testin.
Joten olipa koetus millainen hyvänsä, voit sanoa: "Riemuitsen siitä."
Uskosi avulla voit päättää iloita, vaikket tuntisikaan iloa.
Mitä parhaillaan käytkin läpi, haluan sinun uskovan tämän.
Pidä hyvä asenne ja usko Jumalan hyvyyteen, niin kaikki päättyy hyvin.
Tarjoamme sinulle neliosaista CD-sarjaa nimeltä "Varjele sydäntäsi".
Raamattu kehottaa varjelemaan ennen kaikkea sydäntäsi, -
sillä sieltä ongelmasi kumpuavat.
Tarjoamme sinulle myös kirjaa "Konfliktiton elämä".
Jos olet kyllästynyt olemaan turhautunut -
ja etsit enemmän rauhaa elämääsi, hanki tämä paketti.
Uskon, että sen avulla elämäsi muuttuu.
Kuinka suojelet henkistä terveyttäsi?
Tarttuisitko miekkaan ja kilpeen vai etsisitkö hoitoa stetoskoopin avulla?
Joycen CD-sarjassa "Varjele sydäntäsi" opit molemmat keinot -
ja vältät henkiset sydänsairaudet.
Kun tilaat, saat lisäksi lahjana Joycen kirjan "Konfliktiton elämä".
Tilata voit osoitteessa joycemeyer.org
Vaikka olisit teräsnainen, kaikilla on aikoja, jolloin itsetuntoa poljetaan.
Tuntuu, ettei jaksaisi päivääkään. Tässä hartauskirja "Itsevarma nainen".
Sen innostavien jakeiden ansiosta voit olla se nainen, joksi sinut luotiin.
Jos sinua painetaan alas jatkuvasti, tarvitset Sanan tukea.
Se tekee sinusta pysäyttämättömän.
Joyce Meyerin "Itsevarma nainen" -hartauskirja nyt saatavilla.
Suomennos Meriel Tuliainen
Ohjelman tarjosivat Joyce Meyerin tukijat ja yhteistyökumppanit.